CELEX: 32011D0251
Language: hu
Date: 2011-04-18 00:00:00
Title: 2011/251/EU: A Bizottság végrehajtási határozata ( 2011. április 18. ) a 900 MHz-es és az 1800 MHz-es frekvenciasávnak a Közösségen belül páneurópai elektronikus hírközlési szolgáltatások nyújtására alkalmas földfelszíni rendszerek részére történő harmonizálásáról szóló 2009/766/EK határozat módosításáról (az értesítés a C(2011) 2633. számú dokumentummal történt)  EGT-vonatkozású szöveg

27.4.2011   
            
            
               HU
            
            
               Az Európai Unió Hivatalos Lapja
            
            
               L 106/9
            
         A BIZOTTSÁG VÉGREHAJTÁSI HATÁROZATA
   (2011. április 18.)
   a 900 MHz-es és az 1 800 MHz-es frekvenciasávnak a Közösségen belül páneurópai elektronikus hírközlési szolgáltatások nyújtására alkalmas földfelszíni rendszerek részére történő harmonizálásáról szóló 2009/766/EK határozat módosításáról
   (az értesítés a C(2011) 2633. számú dokumentummal történt)
   (EGT-vonatkozású szöveg)
   (2011/251/EU)
   
      AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösség rádióspektrum-politikájának keretszabályozásáról szóló, 2002. március 7-i 676/2002/EK európai parlamenti és tanácsi határozatra (1) („rádióspektrum-határozat”) és különösen annak 4. cikke (3) bekezdésére,
   mivel:
   
               (1)
            
            
               A 2009/766/EK bizottsági határozat (2) célja, hogy a nyilvános páneurópai digitális cellás földi mobil rádiótávközlés összehangolt közösségi bevezetése számára fenntartandó frekvenciasávokról szóló, 1987. június 25-i 87/372/EGK tanácsi irányelvnek (3) megfelelően harmonizálja a 900 MHz-es és az 1 800 MHz-es frekvenciasáv rendelkezésre állásának és hatékony használatának műszaki feltételeit az elektronikus hírközlési szolgáltatások nyújtására alkalmas földfelszíni rendszerek részére.
            
         
               (2)
            
            
               A tagállamok felülvizsgálták a 900 MHz-es és az 1 800 MHz-es frekvenciasáv hatékony használatát a további technológiákra való kiterjesztés érdekében, a GSM- és az UMTS-rendszerrel való műszaki összeférhetőséget azonban a 87/372/EGK irányelvben meghatározott megfelelő eszközökkel biztosítani kell.
            
         
               (3)
            
            
               2009. június 15-én a Bizottság a 676/2002/EK határozat 4. cikkének (2) bekezdése alapján megbízta a Postai és Távközlési Igazgatások Európai Értekezletét (a továbbiakban: CEPT) olyan műszaki feltételek kidolgozásával, amelyek lehetővé teszik az LTE és esetleg más technológiáknak a 900 MHz-es és az 1 800 MHz-es frekvenciasávon történő alkalmazását.
            
         
               (4)
            
            
               A CEPT megbízásra adott válasza a CEPT 40. és 41. számú jelentésében szerepel. Ezek a jelentések megállapították, hogy az LTE (Long Term Evolution) és a WiMAX (Worldwide Interoperability for Microwave Access) rendszereket be lehet vezetni a 900 MHz-es és az 1 800 MHz-es frekvenciasávokban a vonatkozó csatornák szélei közötti megfelelő elválasztás betartásával.
            
         
               (5)
            
            
               Az UMTS, az LTE, a WiMAX és a repüléstechnikai rendszerek 960 MHz feletti együttes használata tekintetében a 41. és a 42. CEPT-jelentés tartalmaz tájékoztatást, továbbá ajánlásokat az interferencia csökkentésére.
            
         
               (6)
            
            
               A CEPT-nek adott megbízást követően elvégzett munka eredményeit az Unióban alkalmazni kell, és az LTE- és a WiMAX-rendszernek ezekre a frekvenciasávokra történő bevezetése iránti növekvő piaci keresletre tekintettel a tagállamoknak mielőbb végre kell hajtaniuk azokat. A tagállamoknak emellett biztosítaniuk kell a szomszédos sávokban üzemelő rendszerek kellő védelmét az UMTS-, az LTE- és a WiMAX-rendszerekkel szemben.
            
         
               (7)
            
            
               Az Európai Távközlési Szabványügyi Intézet (ETSI) most véglegesíti az EN 301 908-21 és EN 301 908-22 harmonizált szabványokat, amelyek alapján vélelmezni lehet a rádióberendezésekről és a távközlő végberendezésekről, valamint a megfelelőségük kölcsönös elismeréséről szóló, 1999. március 9-i 1999/5/EK európai parlamenti és tanácsi irányelv (4) 3. cikke (2) bekezdésének való megfelelést.
            
         
               (8)
            
            
               Következésképpen a 2009/766/EK határozat mellékletét ennek megfelelően módosítani kell.
            
         
               (9)
            
            
               Az e határozatban előírt intézkedések összhangban vannak a rádióspektrum-bizottság véleményével,
            
         ELFOGADTA EZT A HATÁROZATOT:
   1. cikk
   A 2009/766/EK határozat mellékletének helyébe e határozat mellékletének szövege lép.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2011. április 18-án.
      
         
            a Bizottság részéről
         
         Neelie KROES
         
            alelnök
         
      
   
   
      (1)  HL L 108., 2002.4.24., 1. o.
   
      (2)  HL L 274., 2009.10.20., 32. o.
   
      (3)  HL L 196., 1987.7.17., 85. o.
   
      (4)  HL L 91., 1999.4.7., 10. o.
   MELLÉKLET
   
      
         „MELLÉKLET
         
            A 3. CIKKBEN ÉS A 4. CIKK (2) BEKEZDÉSÉBEN EMLÍTETT FÖLDFELSZÍNI RENDSZEREK JEGYZÉKE
         
         Két- és többoldalú megállapodások hiányában, a szóban forgó hálózatok üzemeltetői által esetleg közösen megállapított kevésbé szigorú műszaki jellemzők sérelme nélkül, a szomszédos hálózatok párhuzamos üzemeltethetőségéhez szükséges feltételrendszer alapvető összetevőjeként a következő műszaki jellemzőkhöz kell igazodni:
         
                     Rendszer
                  
                  
                     Műszaki jellemzők
                  
                  
                     Végrehajtási határidő
                  
               
                     Az ETSI által kiadott UMTS-szabványoknak, ezenbelül különösen az EN 301908-1-nek, az EN 301908-2-nek, az EN 301908-3-nak és az EN 301908-11-nek megfelelő UMTS
                  
                  
                     
                                 1.
                              
                              
                                 A vivőelválasztás két szomszédos UMTS-hálózat között legalább 5 MHz.
                              
                           
                                 2.
                              
                              
                                 A vivőelválasztás az UMTS-hálózat és a vele szomszédos GSM-hálózat között legalább 2,8 MHz.
                              
                           
                  
                     2010. május 9.
                  
               
                     Az ETSI által kiadott LTE-szabványoknak, ezenbelül különösen az EN 301908-1-nek, az EN 301908-13-nak, az EN 301908-14-nek és az EN 301908-11-nek megfelelő LTE
                  
                  
                     
                                 1.
                              
                              
                                 Az LTE-hálózat és a vele szomszédos GSM-hálózat között az LTE-csatorna széle és a GSM-csatorna széle közötti frekvenciaelválasztás legalább 200 kHz.
                              
                           
                                 2.
                              
                              
                                 Az LTE-hálózat és a vele szomszédos UMTS-hálózat között az LTE csatorna széle és az UMTS csatorna széle között nincs szükség frekvenciaelválasztásra.
                              
                           
                                 3.
                              
                              
                                 Két szomszédos LTE-hálózat közötti LTE csatorna szélek között nincs szükség frekvenciaelválasztásra.
                              
                           
                  
                     2011. december 31.
                  
               
                     Az ETSI által kiadott WiMAX-szabványoknak, ezenbelül különösen az EN 301908-1-nek, az EN 301908-21-nek és az EN 301908-22-nek megfelelő WiMAX
                  
                  
                     
                                 1.
                              
                              
                                 A WiMAX-hálózat és a vele szomszédos GSM-hálózat között a WiMAX-csatorna széle és a GSM-csatorna széle közötti frekvenciaelválasztás legalább 200 kHz.
                              
                           
                                 2.
                              
                              
                                 A WiMAX-hálózat és a vele szomszédos UMTS-hálózat között a WiMAX-csatorna széle és az UMTS-csatorna sávszéle között nincs szükség frekvenciaelválasztásra.
                              
                           
                                 3.
                              
                              
                                 Két szomszédos WiMAX-hálózat közötti WiMAX-sávszélek között nincs szükség frekvenciaelválasztásra.
                              
                           
                  
                     2011. december 31.”